Վացլավ Կադլեց

Վացլավ Կադլեց (, ), չեխ ֆուտբոլիստ, հարձակվող, որը խաղացել է Չեխիայի ազգային հավաքականում։

Ակումբային կարիերա 
Կադլեցը ֆուտբոլ խաղալ սկսել է Պրահայի «Բոհեմիանս 1905» ակումբի ակադեմիայում և այնտեղ խաղացել է մինչև 2008 թվականը, երբ տեղափոխվել է Պրահայի «Սպարտա», որտեղ խաղացել է մինչև 2013 թվականը։ Առաջին անգամ պաշտոնական խաղին մասնակցել է 2008 թվականին և իր առաջին գոլը խփել 16 տարեկանում։

2013 թվականի օգոստոսի 18-ին Կադլեցը տեղափոխվել է Ֆրանկֆուրտի «Այնտրախտ»՝ պայմանագիր կնքելով մինչև 2017 թվականը։ Սակայն 2016 թվականի հունվարին Կադլեցը դարձել է դանիական «Միդտյուլանի» ֆուտբոլիստ։

2016 թվականի սեպտեմբերի 1-ին նա վերադարձել է «Սպարտա»՝ Չեխիայի առաջնության համար ռեկորդային՝ 2,7 միլիոն եվրոյի դիմաց, ակումբի հետ կնքելով չորս տարվա պայմանագիր։ 2020 թվականի փետրվարին, 27 տարեկան հասակում, նա ավարտել է ֆուտբոլիստի կարիերան՝ ծնկի քրոնիկական վնասվածքի պատճառով։

Կարիերա ազգային հավաքականում 
Վացլավ Կադլեցը Չեխիայի մինչև 17 տարեկանների հավաքականում իր նորամուտը նշել է 2007 թվականի օգոստոսի 29-ին։ 2007-2009 թվականներին թիմի կազմում անցկացրած 27 խաղում նա խփել է 18 գոլ։ 2008 թվականի ապրիլին նա երկու խաղ է անցկացրել մինչև 16 տարեկանների հավաքականում։ 2009 թվականին Կադլեցը խաղացել է մինչև 18 տարեկանների հավաքականում, իսկ 2010 թվականին՝ մինչև 19 տարեկանների թիմում։

2010 թվականի հոկտեմբերի 12-ին Վացլավն իր նորամուտն է նշել ազգային հավաքականի կազմում՝ Լիխտենշտայնի դեմ խաղում խփելով գոլ և դառնալով թիմի պատմության մեջ ամենաերիտասարդ ռմբարկուն։

2019 թվականի մարտի 11-ի դրությամբ։

Նվաճումներ 

 «Սպարտա» (Պրահա)

 Չեխիայի չեմպիոն՝ 2009/10
 Չեխիայի գավաթակիր՝ 2007/08

Ծանոթագրություններ

Արտաքին հղումներ 

 Խաղացողի պրոֆիլը «Սպարտայի» պաշտոնական կայքում
 Խաղացողի պրոֆիլը Չեխիայի ֆուտբոլային ասոցիացիայի կայքում
   
 Խաղացողի պրոֆիլը Առաջին լիգայի պաշտոնական կայքում
 
 
 Վիճակագրությունը eu-football.ru կայքում

Միդտյուլանի ֆուտբոլիստներ
Այնտրախտ Ֆրանկֆուրտի ֆուտբոլիստներ
Սպարտա Պրահայի ֆուտբոլիստներ
Չեխիայի հավաքականի ֆուտբոլիստներ
Չեխ ֆուտբոլիստներ
Պրահա քաղաքում ծնվածներ
Ապրող անձինք
Ֆուտբոլի հարձակվողներ
Բունդեսլիգայի ֆուտբոլիստներ
Բոհեմիանս 1905-ի ֆուտբոլիստներ